Buk Song
Devit i Raitim Dispela Song. Em Bilong Man i Bosim Musik.
1Hamas taim yet, BIKPELA? Bai Yu lusim tingting olgeta long mi?
Hamas taim yet bai Yu hait long mi?
2Hamas taim yet mi mas resis wantaim tingting bilong mi,
na hevi i mas i stap long bel bilong mi?
Hamas taim yet bai ol birua i winim mi?
3BIKPELA, God bilong mi, plis luksave na bekim prea bilong mi.
Givim gutpela tingting long mi, nogut tingting bilong mi i paul na mi lus.
4Nogut birua bilong mi i tok, “Mi winim em pinis.”
Nogut ol i lukim mi i pundaun na ol i amamas.
5Em olsem tasol mi save trastim feitful lavim bilong Yu.
Long bel bilong mi, mi save amamas long Yu bin sevim mi.
6Bai mi singim song long BIKPELA,
long wanem, Em i bin mekim gutpela long mi.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn